钦定古今图书集成/方舆汇编/职方典/第1403卷 > 陵墓附 通志
## 钦定古今图书集成/方舆汇编/职方典/第1403卷 > 陵墓附 通志

本府。〈临桂县附郭。〉

明靖江诸王墓　在府城东北尧山麓。

兴安县

宋安抚使蒋允济墓　在县南乡八十里，元都事赵元隆墓　，在县蓝田弄山。

灵川县

宋太宰李邦彦墓　，在县西三里。

阳朔县

晋征南将军薛翊墓　，在县威南山下。征交趾班师，道卒，葬于此。

都督诸葛齐嚣墓　在县《白沙律郎》。

唐奉使毛公墓　，在县护国寺东。贞观中，使交趾道卒，葬于此。

莫氏基　，在都乐山下。五代中，窃据南丹州，莫公晟、延葚皆其后。宋时入贡，袭封银青，持节南州事。

黎氏墓　在白面寨江东一里。五代中，遁入交趾为酋长。宋初，有大校黎桓者，篡而废之，伪作其王上表，令桓代之。宋太祖封桓为王，安南为黎氏所有始此。三传二十年，为李氏所夺。至孝宗朝，李天祚奉贡，封为安南国王，八传绝嗣，而为甥陈日焜所有。至明洪武，黎季犛篡其王陈日焜而立其子颙，复弑颙而立其子。寻杀：而夺其位。

赐紫金鱼袋、朝请大夫莫知微墓　在进贤里下村。

进士诸葛文庚墓　在蜜蜂岩山背。

元达鲁花赤墓　在县治之后栗树下，有《墓碑》存。

明参议诸葛平墓　在蜜蜂岩山背。

永宁州陵墓未载无考

永福县

宋状元王世则墓　，在县东十五里。

宋陶博士墓　在县西五里，地名“头坡” ，断碑尚存。

宋防御使李珙墓　在毛峒里，地名“舞鹅。” 土人常于地中得兵器，因不敢畊，畊则为祟。义宁县陵墓未载，无考。

全州

宋银青光禄大夫、检校刑部尚书唐承裕墓在城西官道“觉山” 铺下。

宋太监陶公墓　在昇平乡安道铺。公讳崇，宝庆初因论事忤旨，黜知信州，终于全，谥“文肃。” 明太子少傅、兵部尚书张灿墓　在城西胜全山。谕祭葬。

明大学士谥“文定” 蒋冕墓　在尹家塘，谕祭葬。明少傅、户部尚书蒋昇墓　，在城北七里桥，谕祭葬。

明工部侍郎蒋淦墓　在昇乡官道“深溪” 铺，谕祭葬。

明工部侍郎蒋曙墓　在昇乡柳铺对河。谕祭葬。

明右通政黄骥墓　在柳山之原。

明监察御史陈瑶墓　在能仁寺南。

明工部侍郎陈琬墓　在湘山寺北仁寿山阳。谕祭葬。

明赠太仆卿、前广东监察御史曹学程墓　在湴塘，谕祭葬。

明钦表“孝子” 曹正儒墓　在湴塘。

明总兵武教墓　在长乡玉桂岩之侧。

明工科都给事中海虞姚伯善墓　在湘山寺门内。《左方公》天顺间奉诏釆木岭表，道卒湘源，因葬于此。

明监察御史萧珪墓　在飞鸾桥南卸水岭。全登进士自珪始，久芜没。嘉靖戊申，知州王莹之始为立“神道碑，瘗《墓志》。”

灌阳县

明监察御史杨鏊墓　，在丁塘，去治西十里。明监察御史李高墓　，在绵谷庄，去治西二十里。